Publication: Magyar Közlöny
Issue: MK-2003-65 (Year: 2003, Number: 65)
Era: 1990-2004
Section: 
Paragraph Index: 2

1848. június 8-án, százötvenöt évvel ezelõtt jelent meg a Közlöny címû hivatalos állami lap! Egy olyan kiadvány, amely elvileg mindenki számára elérhetõvé tette az új törvények, a hivatalos rendelkezések és az egyéb fontos, állampolgárokat is érintõ közlemények szövegét. Ezzel már a Közlöny puszta léte nagy lépést jelentett a jogállam felé, s szolgálta az 1848—49-es polgári forradalom és szabadságharc, a nemzeti függetlenség és a polgári átalakulás ügyét. És szolgálta utána is, amikor a kiegyezés révén ismét csatlakoztunk Európához. Nem kellett szégyenkeznünk. A magyar jogi kultúrának egyes területei példaértékûek voltak, messze meghaladták a korabeli európai gyakorlatot. Szinte egyedülálló az 1868: III. tc. 8. paragrafusának az a rendelkezése, amely szerint a törvényeket a nemzetiségiek számára kihirdetésük után a Közlönyben német, horvát, román, szlovák, szerb, orosz, 1881-tõl pedig olasz nyelven, hiteles fordításban is közre kellett adni. A Közlönybõl születtek az ország hivatalos lapjai a legkülönfélébb neveken: a Magyarkoronaországot Illetõ Országos Törvény- és Kormánylap, a Magyarországot Illetõ Országos Törvény- és Kormánylap, a Budapesti Közlöny, az Országos Törvénytár, a Magyarországi Rendeletek Tára, a Tanácsköztársaság és a hivatalos lapja. Addig a jogszabályok kihirdetésérõl és hatálybalépésérõl szóló eljárást törvényerejû rendeletek, illetve kormányhatározatok rendezték. A hivatalos lap, valamint Hivatalos Értesítõ címmel megjelenõ heti melléklete immár az állami szervek, az önkormányzatok, köztestületek és társadalmi szervezetek munkájának nélkülözhetetlen segítõje. Százötvenöt év folyamatos fejlõdéssel a háta mögött betölti rendeltetését: jelentõs mértékben hozzájárul a jogkövetõ állampolgári magatartás és a jogrendszer erõsítéséhez. A demokratikus jogállamiság alapvetõ követelménye, hogy a jogszabályok és egyéb hivatalos rendelkezések határidõre, pontosan, áttekinthetõen, valamint figyelmes szerkesztéssel és nyomdai kivitelezésben legyenek kihirdetve, jelenjenek meg. A tájékoztatás és a végrehajtás hatékonysága érdekében fontos, hogy mindez gyorsan eljusson az állampolgárokhoz, a jogalkalmazó és végrehajtó szervekhez. Azt is tudjuk, hogy a fejlõdés nem állhat meg. A múlton nem merengeni kell, a múlt kötelez. Ezért a Kormány 2003. A magyar nemzet önazonosságában az európaiság kezdetektõl jelen van. Elõször Szent István döntött úgy, hogy a magyarság a fejlett Európához csatlakozzon. Vérrel, erõvel valósította meg a jövõ nemzedékeinek érdekében. Majd a török veszedelem idején maga a nemzet választotta a nyugatot; a végvárak zsold nélkül is harcoló vitézei, az egyszerû emberek sokasága. Európa keleti védvonala lettünk. A kiegyezés már politikusok mûve volt, nagyszerû alkotás, amelyrõl ugyan nem kérték a polgárok véleményét, de értük történt. Most viszont közös döntéssel lettünk újra a nagy, európai kulturális, gazdasági vérkeringés részesei! A közélet szereplõi — István király és Deák Ferenc szerény utódai ebben egyetértenek — és a választópolgárok közös akarata ez! Vörösmarty Mihály szavaival élve: „A múltat tiszteld és a jelent vele kösd a jövõhöz.” Hazánk így válhat részesévé az európai építkezésnek. A jövõ közös Európájába a sokszínû és igényes magyar kultúrát visszük hozományként magunkkal, jogszabály-kihirdetõ tevékenysége is. Ezért adjuk közre erre a nem harsány, de mégis oly jelentõs történelmi évfordulóra emlékezve a százötvenöt évvel ezelõtt megjelent Közlöny hasonmás kiadását. Haladó múltunk élõ emlékeként az Európai Unióhoz történõ, jövõ évi csatlakozásunk elõtt. Budapest, 2003. június 8. Kiss Péter s. k., a Miniszterelnöki Hivatalt vezetõ miniszter 2003/65. szám 2003/65. szám Szerkeszti a Miniszterelnöki Hivatal, a Szerkesztõbizottság közremûködésével. A Szerkesztõbizottság elnöke: dr. Pulay Gyula. A szerkesztésért felelõs: dr. Müller György. Budapest V., Kossuth tér 1—3. Kiadja a Magyar Hivatalos Közlönykiadó. Felelõs kiadó: dr. Kodela László elnök-vezérigazgató. Budapest VIII., Somogyi Béla u. 6. Telefon: 266-9290. Elõfizetésben megrendelhetõ a Magyar Hivatalos Közlönykiadónál Budapest VIII., Somogyi Béla u. 6., 1394 Budapest 62. Pf. 357, vagy faxon 318-6668. Elõfizetésben terjeszti a Magyar Hivatalos Közlönykiadó a FÁMA Rt. közremûködésével. Telefon/fax: 266-6567. Információ: tel./fax: 317-9999, 266-9290/245, 357 mellék. Példányonként megvásárolható a kiadó Budapest VIII., Somogyi B. u. 6. (tel./fax: 267-2780) szám alatti közlönyboltjában, illetve megrendelhetõ a www.mhk.hu/kozlonybolt internetcímen.

Source: https://magyarkozlony.hu/hivatalos-lapok/288243424dce1251576c7c301fd321bfaf310364/dokumentumok/ef7dab43aa2ddfa30acd324f0f5a2a817eb8c657/letoltes